CELEX: 21992A0404(24)
Language: el
Date: 1991-12-19 00:00:00
Title: Συμφωνία υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας για το εμπόριο των κλωστοϋφαντουργικών προϊόντων

Avis juridique important

|

21992A0404(24)

Συμφωνία υπό μορφή εγκεκριμένου πρακτικού που τροποποιεί τη συμφωνία μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας για το εμπόριο των κλωστοϋφαντουργικών προϊόντων  

Επίσημη Εφημερίδα αριθ. L 090 της 04/04/1992 σ. 0189

ΣΥΜΦΩΝΙΑ υπό μορφή εγκεκριμένου πρακτικού που τροποποιεί τη συμφωνία  μεταξύ της Ευρωπαϊκής Οικονομικής Κοινότητας και της Δημοκρατίας της Βουλγαρίας για το εμπόριο των  κλωστοϋφαντουργικών προϊόντων1. Στις 21 Νοεμβρίου 1991 διεξήχθησαν διαβουλεύσεις στις  Βρυξέλλες μεταξύ των αντιπροσωπειών της Ευρωπαϊκής Οικονομικής Κοινότητας και της Δημοκρατίας της  Βουλγαρίας, κατόπιν ειδικής αιτήσεως για βελτίωση της πρόσβασης στην κοινοτική αγορά ειδών  ρουχισμού και κλωστοϋφαντουργικών προϊόντων, που υπέβαλε η Δημοκρατία της Βουλγαρίας στις 3  Απριλίου 1991 στο πλαίσιο του προγράμματος Phare. 2. Η Βουλγαρία αποδέχθηκε την αυτόνομη προσφορά της Κοινότητας για διευρυμένη πρόσβαση στην  κοινοτική αγορά και συμφωνήθηκαν τα ακόλουθα: - το 1991, τα ποσοτικά όρια για ορισμένες κατηγορίες που αναφέρονται στο παράρτημα ΙΙ της συμφωνίας  μεταξύ της Ευρωπαϊκής Οικονομικής Κοινότητας και της Βουλγαρίας, η οποία μονογραφήθηκε στις 11  Ιουλίου 1986 και εφαρμόζεται από την 1η Ιανουαρίου 1987, θα αυξηθούν με τις ποσότητες που  αναφέρονται στο παράρτημα που επισυνάπτεται στο παρόν εγκεκριμένο πρακτικό, - το 1992, τα ποσοτικά όρια για ορισμένο αριθμό κατηγοριών που αναφέρονται στο προσάρτημα 1 της  συμφωνίας υπό μορφή ανταλλαγής επιστολών για την τροποποίηση της συμφωνίας μεταξύ της Ευρωπαϊκής  Οικονομικής Κοινότητας και της Βουλγαρίας για το εμπόριο κλωστοϋφαντουργικών προϊόντων, που  μονογραφήθηκε στις 21 Νοεμβρίου 1991 και πρόκειται να εφαρμοσθεί από την 1η Ιανουαρίου 1992, θα  αυξηθούν με τις ποσότητες που αναφέρονται στο παράρτημα που επισυνάπτεται στο παρόν εγκεκριμένο  πρακτικό. 3. Τα δύο μέρη συμφώνησαν ότι οι αυξήσεις που προβλέπονται στην παράγραφο 2 του παρόντος  εγκεκριμένου πρακτικού γίνονται κατ' εξαίρεση και αποτελούν συμβολή στη συντονισμένη προσπάθεια των  βιομηχανικών χωρών της «ομάδας των 24» για τη διευκόλυνση της αναδιάρθρωσης της οικονομίας της  Βουλγαρίας, μέσω, ειδικότερα, της βελτιωμένης πρόσβασης στην κοινοτική αγορά. Με το πνεύμα αυτό, οι  επιπλέον ποσότητες που αναφέρονται στο παράρτημα που επισυνάπτεται στο παρόν εγκεκριμένο πρακτικό,  θα ενταχθούν στην υπάρχουσα συμφωνία κλωστοϋφαντουργικών προϊόντων μεταξύ της Βουλγαρίας και της  Κοινότητας. 4. Τα δύο μέρη συμφώνησαν ότι οι αυξήσεις που προβλέπονται σ' αυτό το εγκεκριμένο πρακτικό θα  εφαρμόζονται προσωρινά από τις 21 Νοεμβρίου 1991.  Εξ ονόματος τουΣυμβουλίου των Ευρωπαϊκών ΚοινοτήτωνΓια την κυβέρνησητης Δημοκρατίας της  ΒουλγαρίαςΠΑΡΑΡΤΗΜΑ   Αυξήσεις των ποσοτικών ορίων της Κοινότητας για τη Βουλγαρία για τα έτη 1991  και 1992  (Για πρακτικούς λόγους η περιγραφή των προϊόντων που αναγράφονται στο παράρτημα  αναφέρεταισυντετμημένη)>ΘΕΣΗ ΠΗΝΑΚΑ>